I 1967 ble han tatt inn i Vatikanets diplomatiske tjeneste og sendt til det apostoliske nuntiatur i Honduras, hvor han var assistent til nuntius til Honduras og Nicaragua, erkebiskop Lorenzo Antonetti. I 1970 ble han overført til nuntiaturet i Sør-Afrika. Ytterligere posteringer tok ham til Etiopia og Sri Lanka. Mot slutten av 1970-årene vendte han tilbake til Latin-Amerika og virket ved nuntiaturene i Ecuador og Colombia.